open-index/open-wikipedia-markdown huggingface dataset:
KRI Teluk Ratai

**KRI Teluk Ratai (509)** merupakan kapal perang tentera laut Indonesiayang sentiasa bersedia mempertahankan negara pulau Indonesia.

KRI Teluk Ratai merupakan kapal jenis Pendarat Kereta Kebal - Landing Ship Tank (LST) yang memenuhi keperluan Indonesia dan berperanan mempertahankan Indonesia dari kapal-kapal musuh. 

KRI Teluk Ratai turut terbabit dalam operasi bantuan ketika kejadian tsunami di Aceh.
Suhu penguraian

**Suhu penguraian** suatu bahan adalah suhu di mana bahan itu terurai menjadi bahan yang lebih kecil atau menjadi pecahan atom-atomnya.
Tapak dara

**Tapak dara**, **kemunting cina**, **kembang sari cina**, **rumput jalang** atau **ros pantai** (nama saintifik: *Catharanthus roseus*; Inggeris: *periwinkle*) ialah spesies tumbuhan berbunga dalam keluarga Apocynaceae. Ia endemik di Madagaskar, tapi turut tumbuh di tempat lain sebagai tumbuhan ubatan dan hiasan.

## Kesinoniman
Terdapat dua varieti dikenal pasti:
* *Catharanthus roseus* var. *roseus*
: Sinoniman untuk varieti ini
::*Catharanthus roseus* var. *angustus* Steenis ex Bakhuizen f.
:: *Catharanthus roseus* var. *albus* G.Don
:: *Catharanthus roseus* var. *occellatus* G.Don
:: *Catharanthus roseus* var. *nanus* Markgr.
:: *Lochnera rosea f. alba* (G.Don) Woodson
:: *Lochnera rosea* var. *ocellata* (G.Don) Woodson
* *Catharanthus roseus var*. *angustus* (Steenis) Bakh. f.
: Sinoniman untuk varieti ini
:: *Catharanthus roseus* var. *nanus* Markgr.
:: *Lochnera rosea* var. *angusta* Steenis

## Penerangan
Tapak dara tergolong dalam tumbuhan renek yang sering ditanam sebagai pokok hiasan. Tapak dara mempunyai ketinggian 60 cm dengan daun berwarna hijau tua berukuran 2-4 cm yang berbulu di sisinya. Daunnya juga tersusun secara bertentangan.

Tapak dara mempunyai bunga yang terdiri dari lima ranggi dan berwarna dari putih, biru, merah jambu dan juga ungu. 

Bahan dari pokok ini digunakan untuk merawat leukemia dan penyakit Hodgkin. Pokok ini mengalami bahaya kepupusan akibat ditebang secara agresif.

Tapak dara adalah pokok yang dianggap beracun dengan bahan aktif seperti vincristina, vinblastina, reserpina, ajmalisina dan serpentina. Kandungan lain tapak dara adalah katarantina, leurosina, norharman, locnerina, tetrahidroalstonina, vindolina, vindolinina, akuammina, vinkamina, vinleurosina dan vinrosidina.

Kesan keracunan tapak dara menunjukkan tanda-tanda seperti demam, loya dan muntah-muntah dalam tempoh 24 jam. Tanda-tanda yang lain adalah neuropati, kehilangan refleks tendon, berhalusinasi, koma, sawan dan kematian.


File:Catharanthus roseus Malaysia.jpg|Bunga tapak dara.
File:Catharanthus roseus Malaysia 2.JPG|Tapak dara atau kemunting cina.
File: Catharanthus roseus MHNT.BOT.2005.0962.jpg|thumb|Benih * Catharanthus roseus*.
Catharanthus roseus at FELDA Sungai Sayong, Johor 20250401 130506.jpg|Petal tapak dara berwarnga ungu
Catharanthus roseus at FELDA Sungai Sayong, Johor 20250401 130428.jpg|Tangkai daun bercabang tapak dara yang mengunjur


## Lihat juga
* Kemunting

## Rujukan
  

## Pautan luar
* http://www.prn2.usm.my/mainsite/plant/catharanthus.html
* http://tanamanobatalami.blogspot.com/2007/12/tapak-dara-catharanthus-rosesl-g-don.html
* Carian Google.
Mertajam

**Mertajam**, **mentajam**, **terajam**, **kelayu**, **kelat jantan** atau **arang para** (nama botani: *Lepisanthes rubiginosa*) ialah spesies pokok dalam genus Lepisanthes keluarga Sapindaceae yang ditemukan dari utara India ke Indochina, Malesia dan barat laut Australia. Pokok-pokoknya tumbuh meliar di sekitar kawasan-kawasan kampung dan pinggir hutan.

## Botani
Pokok mertajam jenis renek yang tumbuh mencapai ketinggian hingga 16 meter. Dahan-dahan mudanya berbulu halus. Daunnya berbentuk pelepah terdiri daripada 2–9 helai anak setangkai berbentuk bujur atau mata lembing dengan ukuran 4.5–25 sm panjang dan 2–11 sm lebar.

Bunganya berbentuk bulat dan mengeluarkan bau harum. Sekuntum bunga terdiri daripada 4 atau 5 kelopak berwarna putih, sulurnya panjang. Buahnya kecil dan mempunyai 1–3 ulas. Kulitnya berwarna kuning semasa muda dan bertukar menjadi merah dan kundang gelap atau hitam apabila matang.

## Kegunaan
Pokok mertajam sering digunakan bagi merawat kudis dan bagi rawatan luar sahaja.

Pucuk daun mudanya boleh dimakan sebagai sayur, buahnya boleh dimakan.

## Rujukan

* http://pkukmweb.ukm.my/~ahmad/tugasan/s3_99/parimala.htm
Audit kewangan

**Audit kewangan**, atau lebih tepat dinamakan **audit pada penyata kewangan**, adalah pemeriksaan penyata kewangan sesebuah syarikat atau organisasi lain oleh parti ketiga yang berpendirian tidak berat sebelah, lalu menghasilkan *pendapat bebas* mengenai sama ada penyata kewangan adalah relevan, tepat dan lengkap.

Audit kewangan biasanya diamalkan oleh firma-firma akauntan, kerana pengetahuan laporan kewangan khusus yang diperlukannya. Audit kewangan merupakan salah satu daripada pelbagai fungsi *jaminan* atau *perbahasan* yang disumbangkan oleh firma perakaunan, yang mana firma tersebut menyumbangkan pendapat bebas mengenai maklumat yang diterbitkan kepada umum.

Kebanyakan organisasi mengupah juruaudit dalaman secara berasingan, yang tidak bertujuan berbahas mengenai laporan kewangan, sebaliknya menumpu kepada kawalan dalaman organisasi berkenaan. Juruaudit luar boleh memilih untuk meletakkan kebolehpercayaan yang terhad pada kerja-kerja auditor dalaman.

## Tujuan
Audit kewangan bertujuan memastikan bahawa segala penyata kewangan yang dilaporkan secara adilnya mewakili kedudukan dan prestasi organisasi kepada *pemegang kepentingan* (pihak yang terlibat) bagi firma tersebut. Pemegang kepentingan utama sesebuah syarikat lazimnya ialah *pemegang saham*nya, tetapi pihak-pihak lain seperti pihak berkuasa yang memungut cukai, bank, regulator, pembekal, pembeli dan tenaga kerjanya mungkin juga melibatkan diri dalam kegiatan perniagaan agar memastikan bahawa maklumat dalam penyata kewangannya tepat.

Audit direkabentuk untuk mengurangkan kemungkinan *silap nyata yang material* (*material misstatement*), iaitu maklumat yang palsu atau tertinggal, sama ada disebabkan penipuan (termasuk silap nyata secara sengaja) atau kesilapan. *Material* didefinisikan secara amat meluas sebagai cukup besar atau penting untuk mempengaruhi keputusan para pemegang kepentingan.

## Lihat juga
*Perakaunan
*Perisian perakaunan
Futsal

**Futsal** merupakan versi bola sepak tertutup yang secara rasmi diselia oleh badan pentadbiran antarabangsa bola sepak, *Fédération Internationale de Football Association* (FIFA). Namanya berasal daripada bahasa Portugis *futebol de salão*, dan bahasa Sepanyol *fútbol de salón*. Kedua-duanya bermaksud 'bola sepak dalam dewan'.

Futsal dimainkan oleh lima pemain dalam satu pasukan. Salah seorang daripadanya merupakan penjaga gol. Antara perbezaan bola sepak dengan futsal ialah padang bola sepak menggunakan gelanggang yang besar berbanding futsal yang agak kecil. Masa permainan futsal juga singkat iaitu 20 minit bagi setiap separuh masa. Bola yang digunakan juga lebih berat membuatkan pemain mengawal bola dengan baik. Tambahan pula, kawasannya yang lebih lebih kecil memaksa pemain meningkatkan tahap kemahiran serta membuat keputusan dengan lebih cepat. Kesalahan-kesalahan seperti rempuhan bahu dan melakukan gelungsur terhadap pihak lawan dilarang sama sekali. Di samping itu, mana-mana pasukan yang mengumpulkan kesalahan keenam bagi setiap separuh masa akan dihukum dengan sepakan penalti kedua. Seterusnya kesalahan berikut juga akan dihukum dengan sepakan penalti kedua. Kesalahan-kesalahan ini dinamakan kesalahan terkumpul. 

Pada masa sekarang futsal berkembang dengan pesat. Banyak gelanggang-gelanggang baru dibina bagi tujuan memberi peluang kepada orang ramai merasai keseronokan bermain futsal. Ia bukan sahaja terhad kepada golongan lelaki tetapi juga perempuan.

## Sejarah
Futsal telah dimulakan di Montevideo, Uruguay, pada tahun 1930 apabila Juan Carlos Ceriani telah mencipta suatu versi bola sepak bagi pertandingan di YMCA. Di Brazil, versi ini telah dibangunkan di jalanan Sao Paulo, dan  akhirnya satu buku peraturan telah diterbitkan. Sukan ini telah mula merebak merentasi Amerika Selatan, dan  popularitinya memastikan bahawa satu badan pentadbir telah dibentuk di bawah nama FIFUSA (Federación Internacional de Fútbol de Salón) pada tahun 1971, bersama-sama dengan Kejohanan Dunia. Kejohanan Dunia FIFUSA telah diadakan di São Paulo, dengan tuanrumahnya adalah Brazil menjuarai kejohana tersebut mendahului Paraguay dan Uruguay. Semakin ramai negara yang menyertainya di Kejohanan Dunia kedua di Madrid pada tahun 1985. Oleh kerana terdapat satu pertikaian di antara FIFA dan FIFUSA terhadap pentadbiran *fútbol*, maka FIFUSA telah mencipta nama *fut-sal* pada tahun 1985.

## Rujukan
Pulut lepa

**Pulut Lepa** adalah sejenis masakan yang diperbuat daripada pulut berinti ikan. Masakan ini biasanya dipanggang di atas api. Inti ikan diperbuat daripada ikan, bawang, dan lada kering dan nyiur. Campuran ini dimasak sehingga kering dan disumbat sebagai inti dalam pulut yang berbentuk batang. Batang pulut itu kemudiannya dibalut dengan daun pisang sebelum dipanggang sampai masak. 

Terdapat juga sejenis kuih yang seumpama dengannya, tetapi menggunakan inti kelapa. Ini dikenali sebagai pulut panggang. Arang digunakan bagi memanggang pulut lepa bagi memastikan api tidak marak, tetapi sekadar berbara. Ia perlu dibalik-balikkan agar tidak rentung sebelah dan diangkat menurut pengalaman pembakarnya. 

## Rujukan
* Dewan sastra, Volume 31, Issues 7-12, Dewan Bahasa dan Pustaka, 2001 - Malay literature
* Pulut Lepa aka Pulut Panggang versi Terengganu (cara penyediaan pulut lepa)
* Memory Terengganu - Pulut Lepa.
* Memori Bukit Besi, Awang Abdullah, Dewan Bahasa dan Pustaka, Kementerian Pendidikan Malaysia, 1993 - Authors, Malay - 104 pages
Ketupat sotong

**Ketupat sotong** (Kelantan, , ) atau juga dikenali sebagai **sotong sumbat** ialah makanan tradisi Melayu yang boleh didapati di Pantai Timur, Semenanjung Malaysia khususnya di Kelantan dan Terengganu, dan selatan Thailand di Yala dan Narathiwat. 

Masakan ini merupakan sotong yang disumbat dengan pulut yang dimasak dalam santan pekat. Beras pulut ini akan dimasak bersama santan sebelum disumbat ke dalam sotong sebelum dihidang dengan kuah santan yang dicampurkan dengan nisan kerek (gula Melaka versi Kelantan) di Kelantan manakala di Terengganu, mengunakan gula batu atau gula biasa. Pulut beras merah juga digunakan bagi membuat ketupat sotong.

Ketupat sotong diiktiraf sebagai Objek Warisan Tidak Ketara Warisan Kebangsaan di Malaysia pada 2018.

## Pautan luar
* Terengganu dan kelantan- Local Delicacy & Traditional Cuisine
* Ttupak Sutong

## Rujukan
Pulut berinti

**Pulut manis** merupakan sejenis makanan pembasuh mulut yang diperbuat daripada pulut dan santan dan dikukus. Ia dihidangkan dengan kelapa parut yang dimasak dengan nisan. Ia biasanya dihidangkan dalam balutan daun pisang berbentuk piramid.
Koi

atau secara spesifiknya , adalah sejenis kelainan bela jinak kap biasa hiasan (*Cyprinus carpio*) yang dibela bagi tujuan kecantikan di luar rumah (kolam koi atau taman air.

## Jenis ikan koi

Terdapat banyak jenis ikan koi, tiga antaranya yang sangat terkenal disebut Gosanke. Yang termasuk Gosanke adalah :

**1. Kohaku**
Kohaku merupakan jenis ikan koi yang mempunyai corak warna merah di atas warna putih.

**2. Sanke**
Sanke adalah jenis ikan koi yang mempunyai corak warna merah dan hitam di atas warna putih. Corak hitam tidak terdapat di kepala.

**3. Showa**
Showa adalah jenis ikan koi hitam dengan corak warna merah dan putih.

## Rujukan

## Pautan luar
*All About Koi
Ikan cencaru

**Ikan Cencaru** (bahasa Inggeris: *Torpedo Scad*) merupakan sejenis ikan karnivor air terbuka tropika yang suka berkelompok di kawasan-kawasan pantai Indo-Pasifik Barat, dari Afrika Timur sehingga Jepun dan Australia. Taburannya antara  47° U - 22° S, dan 40° T - 156° T. Ikan ini hidup antara 20 - 100 meter dalam di kawasan payau yang mempunyai terumbu. Ikan Cencaru mempunyai nilai komersil yang tinggi. Nama sainsnya *Megalaspis cordyla*.

Ikan Cencaru berwarna kelabu kebiru-biruan hingga hijau pada bahagian dorsal, dan keperak-perakan pada bahagian bawah. Operkulumnya mempunyai bintik hitam yang besar, dengan sirip yang berwarna gelap. Panjang Ikan Cencaru sehingga 80 sentimeter (2 kaki 7 inci), dan beratnya sehingga 4 kilogram. Ikan ini mempunyai 7 - 9 sirip kecil yang berasingan pada bahagian belakang ridip dan sirip duburnya. 

Populasi Ikan Cencaru berganda dalam tempoh antara 1.4 hingga 4.4 tahun. 

## Rujukan


## Pautan luar
* Johor to control export of five types of fish.
* Laman web FishBase
Lobak merah

**Lobak merah** (*[[Daucus carota]]* subsp. *sativus*) merupakan sejenis tumbuhan yang menyimpan makanannya dalam umbi. Ia digunakan oleh manusia sebagai makanan. Warnanya jingga, namun warna ungu, merah, putih dan kuning juga wujud. Teksturnya rangup ketika segar.

Lobak merah dikelaskan sebagai sayuran dan menjadi bahan masakan utama yang digunakan secara meluas dalam masakan di ASEAN. Lobak merah juga digunakan bagi penyediaan acar timun, jus lobak, dan kek lobak.
Nasi kerabu

**Nasi Kerabu**, juga dikenali sebagai **khao yam** di Thailand, adalah makanan yang berasal dari kawasan pantai timur Semenanjung Malaysia seperti Kelantan dan Terengganu dan juga wilayah-wilayah di Selatan Thailand. Ia merupakan hidangan nasi yang asalnya bewarna kebiruan, dan biasanya dimakan dengan ikan kering atau Ayam Percik, daging bakar, telur masin, keropok, budu dan ulam-ulaman lain. Warna biru nasi terhasil daripada kelopak bunga telang yang digunakan dalam masakan. Kini kesukaran menyediakan pewarnanya, menyebabkan ia disediakan bersama nasi putih biasa atau warna nasi kerabu kuning yang dimasak dengan menggunakan kunyit.  Penggunaan daun atau herba dalam menjadikan warna nasi menjadi hitam. 

Terdapat pelbagai variasi Nasi Kerabu yang berdasarkan kepada warnanya. Terdapat Nasi Kerabu Kuning, Nasi Kerabu Putih, Nasi Kerabu Hitam dan Nasi Kerabu Biru.
 
Nasi kerabu amat popular di negeri pantai timur seperti Kelantan dan Terengganu, dan sekarang ini ia boleh didapati di seluruh negara. Ia juga sering dimakan bersama solok lada.

Nasi kerabu juga enak dimakan bersama keropok goreng.

## Rujukan

## Pautan luar
* Local Delicacy & Traditional Cuisine
* MENGAPA DINAMAKAN NASI KERABU
Nasi dagang

**Nasi dagang** () merupakan hidangan tempatan istimewa yang berasal dari Malaysia. Hidangan ini sememangnya terkenal di sekitar pantai timur Semenanjung Malaysia, khususnya di Terengganu dan Kelantan sejauh pesisir Kedah , Pahang dan Johor, namun ia juga boleh didapati di rantau selatan Thailand (merangkumi Pattani, Yala dan Narathiwat) serta di Kepulauan Riau seperti (Tanjung Pinang , Natuna  dan Anambas di Indonesia).

## Jenis
### Nasi dagang Kelantan
Nasi dagang Kelantan bewarna perang kerana menggunakan campuran beras 'beras dagang' yang dikukus beberapa kali dan diarung bersama santan, bawang merah, halia, halba dan sedikit garam. Nasi dagang Kelantan biasanya dihidangkan bersama dengan gulai tradisi masyarakat Kelantan seperti gulai ikan "ayo" (tongkol), telur rebus, gulai udang, gulai ketam dan sebagainya. Nasi dagang Kelantan juga akan diletakkan "sambal" ikan dan kelapa goreng yang akan digaul bersama nasi dagang ("sambal" yang sama untuk nasi kerabu).

### Nasi dagang Terengganu
Nasi dagang Terengganu dihidangkan dengan kuah nasi dagang yang dimasak dengan menggunakan rempah khas (berlainan dengan rempah kari biasa). Ikan yang digunakan biasanya ikan aya hitam (ikan tongkol) saiz besar yang dipotong=potong. Selain itu acar timun juga disediakan.

Nasi dagang dikatakan dikenali sedemikian kerana, hanya mempunyai satu lauk (tanpa acar timunnya). Mudah, bagaikan mereka yang dalam perdagangan tanpa penyediaan lauk-pauk yang banyak.

### Nasi dagang Kepulauan Riau dan Anambas
Nasi dagang yang dimasak dalam Kepulauan Riau diperisakan dengan santan kelapa sebelum dikukus; ia disajikan dengan ikan tongkol, ikan bilis, ikan tamban, telur ayam, dengan sambal. Dan dibungkus dengan daun pisang.

### Hidangan lain-lain
Di Johor dan sesetengah daerah di Pahang seperti Raub, Pekan, Temerloh dan Kuantan, terdapat juga versi-versi nasi dagang yang menggunakan kuah laksa sebagai kuah pilihan.

Nasi dagang juga terdapat di wilayah-Wilayah Yala, Pattani dan Narathiwat di Thailand.


imej:YosriKuahNasiDagang.jpg|Kuah nasi dagang
Imej:YosriNasiDagangTerengganu.jpg|Nasi dagang Terengganu


## Rujukan

## Pautan luar
*  Cara pemyediaan nasi dagang Terengganu. 
*  - Nasi dagang. 
*  Rempah Nasi Dagang Terengganu.
*  Senarai Kedai Nasi Dagang Terengganu.
*  Nasi Dagang Terengganu Asli
Bunga manggar

**Bunga manggar** (Jawi: بوڠا ماڠڬر) atau **kembang kelapa**, merupakan satu hiasan yang penting dalam majlis keramaian orang-orang Melayu di Malaysia, Singapura, Brunei dan Indonesia seperti majlis perkahwinan dan lain-lain.

Bunga manggar yang diperbuat daripada kertas berkilat bewarna-warni yang dianggap menambahkan meriah kepada majlis yang sedang berlangsung dan mengindahkan lagi pemandangan latar sesuatu majlis.

Bunga manggar seringkali digunakan semasa mengadakan majlis perkahwinan sebagai simbolik kepada lokasi majlis perkahwinan.

## Lihat juga
* Bunga telur
* Bunga rampai
* Pulut kuning
* Sirih junjung

## Rujukan
Ikan Lou Han

**Ikan Lou Han** (bahasa Inggeris: *Flowerhorn*) diterbitkan dari bahasa Cina yaitu Lou Han. Luo han pertama kali muncul di Malaysia sekitar tahun 1996-1997. Ikan ini adalah keturunan dari Amphilophus trimaculatus. 

Setelah beberapa generasi, bentuk ikan ini berubah daripada induk asalnya. Setelah itu penternak ikan mula-mula mengabungkan ikan tersebut dengan Blood Parrot yang merupakan hibrid dari C. citrinellum X C. synspilum. Dari hasil kahwin silang inilah lahirlah Luo han yang dikenali masa kini.

Pada awalnya, hasil kahwin silang tersebut tidak diterima secara luas, tapi setelah dilakukan "penyempurnaan" maka terhasilah bentuk dan corak warna yang disukai. Kemudian ikan tersebut diberi nama "*Flowerhorn*" atau "Luohan". Proses pemilihan dan kahwin silang terus berlangsung sehingga dihasilkan berbagai jenis Luo Han dengan beraneka warna dan corak.

## Galeri


Image:Coronation_Link.png|Coronation Link
Image:Tornado Effect.jpg|Tornado Effect
Image:Perfect Harmony.jpg|Perfect Harmony
Image:Unique Track.jpg|Unique Track
Image:Absolute Wonder.jpg|Absolute Wonder
Image:Ancient Warship.jpg|Ancient Warship
Image:Creative Measure.jpg|Creative Measure
Image:Exotic Marvel.jpg|Exotic Marvel
Image:Legacy.jpg|Legacy
Image:Living Legend.jpg|Living Legend
Image:Pacific Miracle.jpg|Pacific Miracle
Image:Quantum Grace.jpg|Quantum Grace
Image:Rising Rainbow.jpg|Rising Rainbow
Image:Royal Degree.jpg|Royal Degree
Image:Scarlet Passion.jpg|Scarlet Passion
Roti tisu

**Roti tisu** merupakan satu makanan kegemaran di Malaysia. Ia sering dimakan sebagai makanan malam. Sering kali dimakan bersama dengan teh tarik, atau teh ais.

Biasanya dihidangkan dengan kuah dal atau kari dengan sambal ikan bilis pedas.

## Pautan luar
* http://pgoh13.free.fr/roti_tissue.html
Pantai Kemasik

**Pantai Kemasik** merupakan pantai yang amat indah dengan pasir keemasan yang air yang jernih. Ini disebabkan pantai Kemasik mengadap lautan lepas menyebabkan tiada lumpur mendak pada kawasan pantai ini. Terdapat tebing bukit berbatu di sebelah pantai kemasik ini. 


Imej:YosriPasirPantaiKemasik.jpg|Pasir keemasan di pantai Kemasik.
Imej:YosriKulitSiputPantaiKemasik.jpg|Kulit siput di pantai Kemasik.


## Pautan luar
* Visit Terengganu - Pantai Kemasik. 
* PANTAI KEMASIK PERSINGGAHAN TERCANTIK DI KEMAMAN
Felda Bukit Aping Timur

**Felda Bukit Aping Timur** terletak di antara Felda Bukit Aping Barat dan Gugusan Waha di Kota Tinggi, Johor.

Rancangan Felda ini mula diduduki pada tahun 1972 dan menoreh getah adalah pekerjaan utama dan sekarang penduduk semakin bertambah dari sehari ke sehari. Pada permulaan Felda mempunyai 25 buah blok sahaja tetapi pada tahun 1990 kerajaan telah membina 2 lagi blok baru dan kelapa sawit sebagai mata pencarian. Kini Felda ini mempunyai 27 blok yang puratanya setiap blok mempunyai 20 orang peneroka.

Felda ini mempunyai sebuah sekolah rendah iaitu Sekolah Rendah Kebangsaan Bukit Mahkota, sebuah sekolah agama, sebuah tadika kemas, masjid jamik, balai raya, pusat gerakan wanita (GPW), pejabat pentadbiran felda, sebuah balai polis dan dewan. Sebuah taman kanak-kanak yang dipanggil Taman Selesa juga terdapat di Felda ini.  

tanaman getah majoritinya telah diganti dengan penanaman semula tanaman kelapa sawit. majoriti peneroka yang telah berusia telah memajakkan kembali ladang mereka kepada pihak pengurusan felda untuk diusahakan. sebagai ganti mereka menerima hasil pajakan seperti pencen bulanan sebagai satu bentuk sara hidup yang terjamin.
IKRAM

IKRAM adalah singkatan kepada **Institut Kerja Raya Malaysia** yang telah ditubuhkan sebagai tempat melatih pegawai-pegawai Jabatan Kerja Raya Malaysia. Pada tahun 1997, Kerajaan Malaysia telah menswastakan badan ini dan telah diambil alih pengurusannya oleh Kumpulan Ikram Sdn. Bhd. 

Di dalam syarat penswastaan tersebut, satu institusi pendidikan hendaklah ditubuhkan lalu tertubuhlah Kolej Ikram pada tahun 1998. Pada tahun 2001, Nama Kolej Ikram telah ditukar kepada Kolej Teknologi Ikram. Kemudian pada tahun 2003, telah dinaiktarafkan kepada status Kolej Universiti dengan nama barunya Kolej Universiti Infrastruktur Kuala Lumpur. Pada tahun 2013 telah dinaiktaraf menjadi status universiti dengan nama Universiti Infrastruktur Kuala Lumpur.

## Pautan luar
1. Kumpulan ikram Sdn. Bhd.
Kapal utama

**Kapal utama** bagi tentera laut merupakan sebuah kapal perang "penting"; yang mempunyai perisai dan kuasa tembak yang paling kuat. Biasanya tidak terdapat syarat khusus bagi pengelasan, tetapi ia adalah konsep berguna apabila memikirkan berkenaan strategi, sebagi contoh untuk membandingkan kekuatan tentera laut di medan tempur tanpa terpaksa tenggelam dalam perincian berkenaan berat tan dan ukur lilit meriam. Kapal utama biasanya merupakan kapal utama atau memimpin sesebuah armada kapal perang.

Pada abad ke 20, terutamanya dalam Perang Dunia I dan Perang Dunia II. Semasa Perang Dunia 1, antara kapal-kapal utama adalah kapal tempur dan kruiser tempur. Manakala semasa Perang Dunia II, kapal utama adalah kapal pengangkut pesawat. Kesemua kapal-kapal di atas memiliki berat lebih daripada 20,000 tan sesaran atau lebih. Kruiser berat, meskipun merupakan kapal penting, ia tidak dianggap sebagai kapal utama. Semasa Perang Dingin, kruiser tempur Kelas Kirov milik Soviet mempunyai berat sesaran yang cukup besar bagi menyaingi kapal utama pada era Perang Dunia II, kemungkinannya mengtakrifkan kapal penjajap tempur bagi era tersebut. Pada abad ke 21, kapal pengangkut pesawat merupakan kapal utama yang terakhir, dengan pengelasan diberikan berdasarkan jumlah pesawat udara yang boleh dibawa, dan bukannya jumlah meriam dan  kalibernya.

Takrifan "kapal utama" dirasmikan dalam perjanjian-perjanjian yang telah ditandatangani pada tahun 1920-an dan 30-an; lihat Perjanjian Tentera Laut Washington, Perjanjian Tentera Laut London, dan Perjanjian Tentera Laut London Kedua.

Sebelum kegunaan tentera laut logam sepenuhnya pada akhir abad ke 19, kapal utama adalah kapal perang Tahap Pertama, Kedua atau Ketiga:
* Tahap 1: 100 atau lebih meriam, biasanya dibawa di atas tiga atau empat dek. Kapal empat dek cenderung menghadapai masalah dengan garis air dan dek di bawah jarang mampu menembak kecuali ketika laut tenang.
* Tahap 2: 90-98 meriam
* Tahap 3: 64 hingga 80 meriam (walaupun Tahap 3, 64-meriam agak kecil dan tidak begitu banyak pada mana-mana era).

Frigat merupakan sebuah kapal tahap empat atau lima; manakala korvet pula merupakan kapal tahap enam.

Lihat juga Kapal tahap barisan

## Kapal utama dalam cereka dan budaya popular

Dalam kebanyakan alam fiksen sains tentera, kapal utama dianggap kapal perang bersaiz friget atau lebih besar.

Dalam alam Star Wars, "kapal utama" merujuk kepada sebarang kapal bintang melebihi 100 meter panjang.

Dalam alam Battlestar Galactica, Battlestars merupakan kapal utama besar yang berfungsi serupa dengan kapal induk.
Satar

**Satar** adalah makanan ringan tradisional dari negeri Terengganu, Malaysia yang diperbuat daripada ikan. Ia merupakan masakan istimewa Terengganu. Ia adalah campuran kelapa parut dan daging ikan yang ditumbuk bersama lada, bawang dan halia lalu dibalut dalam daun pisang dan dibentukkan segi tiga piramid. Setiap satu akan dicucuk seperti sate gergasi dengan batang buluh dan dipanggang atas bara api. 
Teksturnya seperti otak-otak iaitu salah satu kek ikan Malaysia. 

Jangan terkeliru satar dengan sate, iaitu satu hidangan yang popular di Malaysia juga.

## Resepi
### Bahan-bahan

# 400 g isi ikan Tenggiri atau lain (dibuang kulit & tulang)
# 100 ml air asam jawa (dari 1 camt asam jawa)
# 8 biji buah keras
# 2 cm halia, dicincang halus
# 3 biji bawang merah, dihiris
# 1 ulas bawang putih, dicincang
# 150 g kelapa parut putih
# garam
# 1/2 camca gula
# 1 camt belacan
# 2-3 biji lada merah, dicincang
# 1-2 camt serbuk lada
# 1 helai daun salam, dimayang
# 1 helai daun kunyit, dimayang
# Daun pisang, dipotong empat segi 20 cm, dilayur
# Batang buluh halus sepanjang 30 cm (5-6)

### Cara penyediaan
Rebus isi ikan hingga masak, angkat dan hancurkan. Campur dengan semua bahan. Bentukkan daun pisang seperti kon, isikan dengan 2-3 camca campuran ikan. Bungkus kemas dan cucuk dari bahagian bawah dengan buluh. Untuk setiap batang buluh, cucuk 4-5 bungkus satar. Bakar di atas bara api hingga keperangan (seperti pulut udang).

Masa membakarnya, harus bijak dan api jangan terlalu kuat dikhuatiri daunnya hangus dan menjadikan satar tidak enak.



## Galeri

Fail:YosriSatar.jpg|Satar yang selesai dipanggang
Fail:YosriSataKijal.jpg|Sata sedia untuk dijual di Kijal, Terengganu.


## Lihat juga

* Senarai hidangan Malaysia



## Rujukan

*  .


## Pautan luar
*  Local Delicacy & Traditional Cuisine
*  JABATAN PERIKANAN MALAYSIA
Imam Muslim

**Abul Husayn Muslim ibn al-Hajjaj Qushayri al-Nisaburi** (bahasa Arab: أبو الحسين مسلم بن الحجاج القشيري النيسابوري) (hidup sekitar. 206-261 AH/c.821-875 CE), pengarang Muslim bagi kumpulan Hadith kedua penting dalam Islam Sunni, "Sahih Muslim". Dia juga dikenali secara ringkasnya sebagai "Al-Muslim."

Dilahirkan di Nishapur (Parsi) dan berketurunan Arab Qushayr.

## Karya
* Sahih Muslim
* *al-Tamyiz*

## Rujukan

## Pautan luar
* Karyanya dalam bahasa Arab
* Terjemahan bahasa Inggeris
Sekolah Agama Menengah Tinggi Tengku Ampuan Rahimah

**Sekolah Agama Menengah Tinggi Tengku Ampuan Rahimah** atau nama ringkasnya *SAMT Tengku Ampuan Rahimah*, merupakan sebuah Sekolah Agama Menengah Tinggi (SAMT) yang terletak di Kampung Sungai Manggis.

Pada 2009, Sekolah Agama Menengah Tinggi Tengku Ampuan Rahimah memiliki 443 pelajar lelaki dan 900 pelajar perempuan, menjadikan jumlah keseluruhan murid seramai 943 orang. Ia mempunyai seramai 943 orang guru.2009

**Sekolah Agama Menengah Tinggi Tengku Ampuan Rahimah** (SAMTTAR) ialah sebuah sekolah menengah agama di Kampung Sungai Manggis, Banting, Selangor.

## Sejarah awal
Semasa ditubuhkan pada tahun 1980-an, sekolah ini dikenali sebagai **Sekolah Agama Menengah Rendah Sungai Manggis**. Guru Besarnya yang pertama ialah Ustaz Amir Nasihon. Beliau banyak berusaha memajukan sekolah ini dengan niat yang tulus ikhlas demi memajukan anak-anak Melayu mendalami ilmu agama dan akademik. Antara guru yang awal di sekolah ini ialah: 
Cikgu Buang Bin Sarpon, Cikgu Ramadzhan, Ustaz Salbini Ismail, Ustazah Suriani, Ustazah Zainah, Ustazah Juliah dan Cikgu Sulaiman Karli(sekarang Dato'), Cikgu Zaleha Tohid, Cikgu Masiah Alias.

Pakaian pelajar sekolah ini sewaktu 1980-an dahulu ialah baju putih berseluar hitam, manakala 1983 ditukar kepada baju warna hijau dan seluar hitam. Pakaian ini membezakan para pelajar sekolah agama dengan para pelajar aliran biasa.

Pada tahun 1983, sekumpulan pelajar sekolah ini menjadi antara kumpulan pertama belajar ke peringkat menengah tinggi di sekolah baharu iaitu Sekolah Agama Menengah Tinggi Tengku Ampuan Jemaah, Seksyen 11 Shah Alam.

Sekarang sekolah ini mengalami perubahan yang ketara hasil daripada usaha dan doa guru-guru. Pengetua SAMTTAR kini ialah Puan Siti Romziah bt Madong yang amat prihatin akan perkembangan pelajaran murid-murid. Keputusan SPM tahun 2014 menunjukkan kenaikan yang amat membanggakan iaitu seramai 12 orang mendapat cemerlang dengan seorang pelajar mendapat 9A. Pada tahun 2007, SAMTTAR telah menjadi anggota sekolah kementerian iaitu menjadi Sekolah Agama Bantuan Kerajaan (SABK).

## Senarai pengetua

## Alamat
:Sekolah Agama Menengah Tinggi Tengku Ampuan Rahimah
:Sungai Manggis 
:Selangor, Malaysia
:Telefon =  60331872396
:Fax       = 60331878675

## Rujukan


## Pautan luar
* Portal SAMTTAR
Perang Actium

**Perang Actium** (32–30 SM) ialah perang saudara terakhir di Republik Rom, bertempur antara Mark Antony (dibantu oleh Cleopatra dan oleh sambungan Mesir Ptolemaic) dan Oktavia. Pada 32 SM, Octavian meyakinkan Senat Rom untuk mengisytiharkan perang ke atas ratu Mesir Cleopatra. Kekasih dan sekutunya Mark Antony, yang merupakan saingan Octavian, memberikan sokongannya untuk perjuangannya. Empat puluh peratus Senat Rom, bersama-sama dengan kedua-dua konsul, meninggalkan Rom untuk menyertai perang di pihak Antony. Selepas kemenangan yang menentukan untuk Octavian di Pertempuran Actium, Cleopatra dan Antony berundur ke Alexandria, di mana Octavian mengepung bandar itu sehingga kedua-dua Antony dan Cleopatra berada. terpaksa membunuh diri.

Peperangan itu melibatkan beberapa tentera Rom terbesar yang pernah dilihat. Kedua-dua Antony dan Octavian legion adalah veteran perang saudara sebelumnya yang pernah berjuang bersama, ramai juga pernah berkhidmat di bawah Caesar. Kedua-duanya bagaimanapun menaikkan pasukan mereka sendiri secara berasingan.

Selepas tamatnya perang, Octavian membawa keamanan kepada negara Rom yang telah dilanda perang saudara selama satu abad, menandakan permulaan Pax Romana, tempoh keamanan dan kestabilan dalaman yang relatif. Octavian menjadi orang yang paling berkuasa di dunia Rom dan Senat menganugerahkan kepadanya penghormatan Augustus pada 27 SM. Octavian, kini Augustus, menjadi maharaja Rom pertama dan mengubah republik itu menjadi Empayar Rom.

## Rujukan

**Nota**


**Bibliografi**
Pergerakan pekerja

**Pergerakan buruh** adalah satu bentuk yang longgar untuk pembangunan satu organisasi yang berkolektif bagi orang bekerja, untuk melobi, untuk berkempen bagi kepentingan mereka supaya mereka dilayan dengan lebih baik daripada majikan dan kerajaan mereka. Kesatuan-kesatuan pekerja dan buruh adalah nama-nama biasa bagi organisasi-organisasi di dalam masyarakat, ditubuhkan dengan tujuan untuk menjaga kepentingan pekerja dan kelas bawahan. Ramai individu berkelas elit dan kumpulan-kumpulan politik juga mungkin aktif dan terlibat di dalam pergerakan buruh. 

Dalam beberapa negara termasuklah United Kingdom dan Australia, perkataan ini banyak digunakan untuk menggambarkan "sayap politik" dand "sayap industri". Di Britain, mereka adalah Parti Buruh dan Kongres Kesatuan Pekerja (TUC) secara kolektif. Parti Buruh ditubuhkan oleh Komiti Perwakilan Buruh Labour Representation Committee sebagai satu hasil keputusan daripada resolusi 1899 TUC, walaupun dalam masa-masa modern, lebih-lebih lagi semenjak pemilihan Tony Blair sebagai ketua Parti Buruh dalam 1994, persekutuan itu adalah lebih longgar dan sebilangan daripada kesatuan-kesatuan telah memutuskan ikatan mereka dengan parti berkenaan.
Federation of Organized Trades and Labor Unions

***Federation of Organized Trades and Labor Unions*** (Persekutuan Kesatuan Sekerja Amerika Syarikat)  menggambarkan proses peralihan kesatuan-kesatuan sekerja di Amerika Syarikat. Ia merupakan pengganti kepada *American Federation of Labor* (AFL, Persekutuan Buruh Amerika Syarikat). 

Dalam perhimpunan wakil kesatuan sekerja selama dua hari mulai dari 3 Ogos 1881 di Terre Haute, Indiana, Amerika Syarikat, perutusan daripada 15 buah kesatuan yang mewakili 40,000 buruh mahir bertemu untuk menggariskan struktur keseluruhan serta juga menyediakan perlembagaan. Ditubuhkan pada November 1881  dalam sebuah konvensyen di Pittsburgh yang dihadiri oleh wakil-wakil sebilangan kesatuan buruh, tujuan utamanya adalah untuk menggalakkan pembentukan kesatuan buruh serta juga untuk mendapatkan perundangan, seperti larangan buruh kanak-kanak, kerja hari lapan jam, dan juga pengalihan pekerja kontrak asing.  Samuel Gompers daripada *[[Cigar Makers' International Union]]* (CMIU, Kesatuan Antarabangsa Pengilang Cerut) dipilih menjadi pengerusi jawatankuasa pertubuhan-pertubuhan yang berkenaan serta juga anggota Majlis Perundangan.
Terre Haute

**Terre Haute** (disebut sebagai ) adalah satu bandar di dalam Vigo County, Indiana berdekatan dengan sempadan barat dengan Illinois. Seperti  banci 2000, bandar berkenaan mempunyai jumlah populasi 60,614. Bandar berkenaan adalah pusat pentadbiran bagi Vigo County. Datuk bandar berkenaan adalah Kevin W. Burke dan poskodnya adalah dalam julat 478xx.
Tahunan

**Tahunan** mungkin merujuk kepada:

*apa-apa yang berlaku sekali setahun
**Penerbitan tahunan
**Buku tahunan
**Laporan tahunan
*Tahunan (Maghribi)
**bencana tahunan
Kasiterit

**Kasiterit** atau *bijih timah* adalah satu galian timah oksida , SnO2. Secara umumnya ia adalah legap, tetapi ia adalah lutcahaya dalam kristal-kristal nipis. Kekilauannya dan antara muka kristal yang banyak menghasilkan permata yang menarik. Kasiterite adalah bijih timah yang utama pada masa kini. 

## Kehadiran

Kebanyakan sumber cassiterite hari ini terdapat di mendakan alluvial atau lombong terbuka yang mengandungi bijiran tahan luluh hawa. Sumber utama cassiterite terbaik di dapati di lombong bijih di Bolivia, di mana ia didapati dalam urat hidrothermal. Rwanda memiliki industri lombong cassiterite nascent. Pertempuran merebut deposit cassiterite (terutamanya di Walikale) adalah punca utama konflik bergolak di bahagian barat Republik Congo Demokratik.

## Rujukan
Bukit Kepong

**Bukit Kepong** adalah sebuah pekan  di Daerah Muar, Johor, Malaysia. Ia terletak di pesisir selatan Sungai Muar. Pekan ini terkenal dengan peristiwa Bukit Kepong yang tragik.

Ramai anak muda tempatan yang berhijrah ke kota mencari peluang pekerjaan yang lebih baik. Kebanyakan penduduk pekan adalah peniaga kecil. Sementara kampung berhampiran penduduk banyak yang terlibat dalam aktiviti pertanian. Terutama kelapa sawit, dusun buah-buahan dan getah. Segelintir pula terlibat dalam aktiviti menangkap ikan air tawar iaitu ikan patin, ikan baung dan ikan lais serta udang galah yang boleh didapati dengan amat senang suatu ketika dulu sepanjang Sungai Muar yang mengalir melalui pekan ini. Pada ketika ini hasil udang galah amat berkurangan disebabkan oleh masalah pencemaran sungai oleh kilang-kilang, terutamanya kilang getah. Suatu ketika dahulu Pekan Bukit Kepong amat mudah dinaiki air setiap kali musim hujan.

Pekan-pekan berhampiran dengan Bukit Kepong adalah Lenga, Pagoh, Gombang di selatan. Sementara Labis, Segamat, Chaah disebelah utara. Ada juga penduduk yang terlibat dalam aktiviti menternak ayam.

## Peristiwa penting
Pada pagi 23 Februari 1950 sewaktu zaman Darurat Tanah Melayu, balai polis Bukit Kepong diserang oleh segerombolan 180 orang komunis.

Dalam kejadian tersebut, sekitar 25 orang anggota polis berjuang habis-habisan sehingga seorang demi seorang gugur. Dua orang isteri anggota polis marin turut mengangkat senjata apabila mendapati suami mereka terkorban dan mereka terus bertempur bersama anggota-anggota lain sehingga kehabisan peluru.

Dalam kejadian ini, 17 orang anggota polis dan hampir 40 orang komunis telah terkorban.

Kini kerajaan Malaysia telah membina satu Galeri Bukit Kepong di tapak pertempuran tersebut bagi memperingati jasa dan keberanian anggota polis Bukit Kepong dalam mempertahankan tanah air daripada dikuasai musuh iaitu komunis bagi tatapan generasi muda.

## Lihat juga
* Peristiwa Bukit Kepong
* Filem Bukit Kepong
## Nota

## Pautan luar
* Bukit Kepong
* KOD PENCAMAN LOT TANAH – Unique Parcel Identifier : UPI
Minnie Mouse

**Minnie Mouse** ialah seorang watak kartun gadis tikus Disney ciptaan Ub Iwerks dan Walt Disney. Dia terkenal sebagai teman wanita atau isteri Mickey Mouse, dan merupakan kawan rapat Daisy Duck..

## Rujukan

## Pautan luar
Piala Dunia

**Piala dunia** ialah pertandingan sukan global yang merupakan entiti peserta – biasanya pasukan antarabangsa atau individu yang mewakili negara mereka – bersaing untuk merebut gelaran juara dunia . Acara yang paling dikaitkan dengan konsep ini ialah Piala Dunia FIFA untuk bola sepak persatuan, yang dikenali secara meluas sebagai "Piala Dunia." Walau bagaimanapun, terdapat beberapa pertandingan sukan berpasukan terkenal yang dilabelkan sebagai "piala dunia", seperti Piala Dunia Kriket ICC, Piala Dunia Ragbi, Piala Dunia Liga Ragbi dan Piala Dunia Hoki .
Beruk jambul

**Beruk jambul** merupakan haiwan mamalia daripada famili beruk (primat). Nama sainsnya *Macaca radiata*.

Beruk jambul merupakan haiwan yang hidup secara berkawan antara 2 - 3 ekor yang tidur secara berpelukan. Beruk ini mempunyai struktur masyarakat yang teratur, dengan masing-masing mempunyai tahap tertentu dalam kumpulan.

Beruk jambul boleh berenang dan tinggal di kawasan tanah rendah sehingga hutan kering dan dalam bandar.
Penyakit kardiovaskular

**Penyakit kardiovaskular** atau **penyakit jantung** () ialah sejenis penyakit yang berkait dengan sistem peredaran: jantung dan pembuluh darah.

Sakit jantung yang biasa adalah:
* Penyakit jantung koronari (*coronary heart disease*), terhasil akibat pengumpulan mendapan ateromatus dalam dinding ateri yang membekalkan miokardium.
* Penyakit jantung hipertensif (*hypertensive heart disease*), penyakit yang berciri-cirikan tekanan darah tinggi kepada jantung.
* Kegagalan jantung (*heart failure*), penyakit yang membabitkan jantung gagal mengekalkan aliran darah.
* Kor pulmonale (*pulmonary heart disease*), kegagalan pada ventrikel kanan jantung.
* Penyakit serebrovaskular, penyakit yang terjadi pada salur darah ke serebrum atau otak.

Penyakit kardiovaskular (CVD) adalah kelas penyakit yang melibatkan jantung atau saluran darah.  CVD termasuk penyakit arteri koronari (CAD) seperti angina dan infark miokard (biasanya dikenali sebagai serangan jantung). Lain-lain CVD termasuk strok, kegagalan jantung, penyakit jantung hipertensi, penyakit jantung rematik, kardiomiopati, arrhythmia jantung, penyakit jantung kongenital, penyakit jantung valvular, karditis, aneurisma aorta, penyakit arteri perifer, penyakit thromboembolic, dan trombosis vena.

Mekanisme asas berbeza-beza bergantung kepada penyakit. Penyakit arteri koronari, strok, dan penyakit arteri periferal melibatkan aterosklerosis. Ini mungkin disebabkan oleh tekanan darah tinggi, merokok, kencing manis, kurang senaman, obesiti, kolesterol darah tinggi, diet yang tidak baik, dan penggunaan alkohol yang berlebihan, antara lain. Tekanan darah tinggi dianggarkan kira-kira 13% daripada kematian CVD, manakala tembakau menyumbang 9%, diabetes 6%, kurang senaman 6% dan obesiti 5%. Penyakit jantung rematik mungkin mengikuti tekak strep yang tidak dirawat.

Dianggarkan bahawa sehingga 90% CVD boleh dicegah. Pencegahan CVD melibatkan peningkatan faktor risiko melalui: pemakanan sihat, latihan, menghindari asap tembakau dan mengehadkan pengambilan alkohol. Mengubati faktor risiko, seperti tekanan darah tinggi, lipid darah dan diabetes juga bermanfaat. Merawat orang yang mempunyai tekak strep dengan antibiotik boleh mengurangkan risiko penyakit jantung rematik.

Kajian mengenai jantung, dan sakit jantung, adalah kardiologi.

## Rujukan

## Pautan luar
* 
* European Guidelines on cardiovascular disease prevention in clinical practice (version 2012)
Bandai

**Bandai Company Limited** ( Bahasa Jepun : 株式会社バンダイ ; dibaca : Kabushiki Kaisha Bandai ) ialah sebuah syarikat yang membuat mainan di Jepun dan pengeluar sebilangan besar model plastik kit serta bekas syarikat permainan video. Ibu pejabatnya terletak di Taitou, Tokyo.

Bandai merupakan pengeluar mainan ketiga terbesar dunia pada tahun 2008 selepas Mattel and Hasbro.

Barangan permainan seperti Gundam, Ultraman dan lain-lainnya telah dipasarkan di Malaysia melalui syarikat Bandai Malaysia Sdn Bhd dan Litt Tak Toys Sdn Bhd.

## Rujukan

## Pautan luar

* Bandai Japan
* Bandai Europe 
* Bandai France
* Bandai UK
* Bandai USA
* Bandai ASIA
* Bandai Korea
* Bandai Deutsch
Kampung Bukit Tok Beng

**Kampung Bukit Tok Beng** merupakan sebuah kampung yang terletak di dalam kawasan Kuala Nerus, Kuala Terengganu, dalam negeri Terengganu Darul Iman , iaitu sebuah negeri di  timur Malaysia, dan yang bersempadan dengan Kelantan di utara, Pahang di bahagian barat dan selatannya dan Laut Cina Selatan di bahagian timur.

## Kemudahan asas
# Pusat Khidmat Masyarakat (KEMAS).

### Pendidikan
# Sekolah Kebangsaan Bukit Tok Beng (Sekolah Rendah).
# Sekolah Menengah Ibrahim Fikri (Sekolah Menengah).

### Tempat beribadat
# Masjid Al Abrar Bukit Tok Beng.

## Poskod
Poskod yang digunakan di Kampung Bukit Tok Beng, Kuala Terengganu, Terengganu adalah 21300.

## Rujukan
  

## Pautan luar
* Lokasi '''Kampung Bukit Tok Beng''' di Peta Google
Hubungan antara perseorangan

Apabila kita memperkatakan **perhubungan peribadi**, sudah pasti ia melibatkan soal hati dan perasaan di antara dua individu atau lebih. Ia boleh dibahagikan kepada beberapa jenis tetapi dalam kontek ini kita hanya menyentuh tentang perhubungan antara peribadi kerana perhubungan jenis ini adalah lebih intim berbanding dengan jenis perhubungan yang lain. Tambahan pula syarat penting dalam perhubungan antara perseorangan adalah:
# Perhubungan ini merupa perhubungan dua hala diantara dua orang.
# Biasanya perhubungan ini terbina dengan berpandukan dasar kepercayaan, kesetiaan dan paling penting mempunayai agenda yang tersendiri dan membawa kepada "mutal understanding" dan memberikan faedah kepada kedua-dua pihak.

## Lihat juga
* Komunikasi antara perseorangan
Rejam lembing

**Rejam lembing** (Tulisan Jawi: ريجم لمبيڠ) merupakan acara balapan dan padang di mana lembing, tombak kira-kira 2.5 m (8 ft 2 in) panjang, direjamkan. Perejam lembing memperoleh momentum dengan berlari di dalam kawasan yang telah ditentukan. Rejam lembing adalah acara bagi kedua-dua dekatlon lelaki dan heptatlon wanita.

## Matlamat dan peralatan

Matlamat acara ini ialah merejam lembing sejauh yang dapat dilakukan dengan mengikut peraturan dan di dalam kawasan yang telah ditetapkan. Para pemenang akan ditentukan menerusi rejaman atau balingan yang paling jauh. Peralatan yang perlu bagi atlet acara ini ialah lembing dan kawasan membuat rejaman iaitu padang.

Lembing diperbuat daripada kayu, besi, atau logam campuran. Bahagian-bahagian lembing pula terdiri daripada bahagian kepala yang panjang, bahagian pegangan (grip), dan bahagian hujunga atau ekor yang tajam. Bahagian kepala yang panjang diperbuat daripada besi berukuran 25cm-33cm. Bahagian pegangan (grip) panjangnya 15cm-16cm untuk acara kategori lelaki dan 14cm-15cm untuk kategori wanita dan lelaki bawah 18 tahun. Grip terletak pada pusat graviti lembing. Berat minimum lembing untuk kategori lelaki ialah 800g manakala untuk kategori wanita bawah 16 tahun pula ialah seberat 600g.

## Teknik

Untuk pengetahuan dan makluman anda, terdapat dua cara yang biasa digunakan oleh perejam lembing. Satu dari atas dan satu dari sisi bawah. Anda boleh memilih dua cara tersebut berdasarkan keselesaan dan kemampuan. Untuk mendapatkan satu rejaman yang baik dan sempurna selain tenaga yang dipindahkan semasa larian dan momentum semasa rejaman dilakukan, cara memegang (grip) juga perlu dititikberatkan dan diambil kira. Sekiranya pegangan tidak kemas, lembing akan terlepas begitu sahaja dan rejaman tidak sejauh seperti yang dikehendaki.

## Perejam lembing terkemuka

Jaguh acara merejam lembing iaitu Jan Železný dari Czech Republic yang mempunyai susuk badan yang biasa berbanding pencabar terdekat Steve Backley telah berjaya merejam lembing melebihi 90 meter dan rejaman beliau adalah antara yang terbaik dalam sejarah merejam lembing. Beliau juga merupakan pemegang rekod dunia dalam acara merejam lembing dengan jarak 98.48m sehingga sekarang.

Jaguh negara Malaysia seperti Nashatar Singh dan Ballang Lassung adalah antara dua mutiara negara Malaysia yang pernah menyinarkan pingat emas untuk Malaysia pada era 70-an dan 80-an. Begitu juga jaguh wanita negara Malaysia iaitu Norsham Yon turut menyinari acara ini di peringkat Sukan SEAP pada masa yang lalu. Kalau dilihat kepada jaguh-jaguh ini, memang susuk badan memainkan peranan yang penting untuk menjadi perejam yang terbaik dalam acara ini.

## Rujukan

## Pautan luar
* Statistik GBR
* Persekutuan Olahraga Antarabangsa (IAAF) – laman rasmi
* (IAAF Statement) – statement of reasons to modify the javelin design
* World Record progression in athletics 
* World Masters Athletics - official site
* Masters T&F World Rankings
* Athletics all-time performances
* Year Rankings
Enggang

**Enggang** () ialah sejenis burung yang mempunyai paruh besar dengan bentuk menyerupai tanduk lembu dan berwarna garang dan kadangkala mempunyai cula pada belah bawah paruhnya. Jenis burung ini tergolong dalam keluarga **Bucerotidae** termasuk lebih daripada 60 spesies yang ditemukan di Asia dan Afrika.

## Ciri-ciri
Burung-burung enggang boleh membawa paruh yang besar kerana ruas-ruas tulang leher pertama dan keduanya bercantum. Ada cula di atas paruhnya yang berongga untuk meninggikan gelombang bunyi panggilannya.

## Tabiat
### Pembiakan
Burung enggang betina mengurung diri dalam sarang yang diperbuat daripada selut, najis, dan kulit buah, di mana ia bertelur sehingga enam biji telur putih sesangkak. Hanya terdapat satu bukaan kecil dalam sarangnya yang muat bagi burung jantan menghulur makanan kepada pasangannya yang mengeram dan anak burung yang menetas.

Apabila anak burung dan burung betina tidak lagi muat dalam sarang, burung betina akan memecahkan sarang untuk keluar dan membina semula dinding tersebut, dan kedua burung dewasa akan mencari makanan bagi anak-anak burung. Dalam sebahagian spesies, anak-anak burung itu sendiri membina kembali dinding yang pecah itu tanpa bantuan burung dewasa.

## Taksonomi
Nama keluarga Bucerotidae diberikan daripada genus Buceros yang datang daripada perkataan bahasa Yunani  *boûs* "lembu" dan  *kéras* "tanduk".

Kladogram berikut menunjukkan hubungan antara genus-genus spesies burung berdasarkan kajian filogenetik molekul oleh Juan-Carlos Gonzalez bersama rakan-rakannya yang diterbitkan pada 2013. Bilangan spesies untuk setiap genus dirujuk dari taksonomi yang diterbitkan oleh kumpulan AviList.

### Rekod fosil
* *[[Bucorvus]] brailloni* – Miosen Akhir  (Maghribi)
* *[[Euroceros]] bulgaricus* – Miosen Akhir  (Bulgaria)
* *[[Tockus]]* sp. – Miosen Awal (Uganda)

Beberapa saintis percaya pepohon evolusi enggang tersebar dari subbenua India ke Gondwana, sebelum India bercantum dengan Asia.

## Rujukan
Enggang papan

**Burung enggang papan** adalah salah satu daripada haiwan yang boleh didapati di
Malaysia dan Thailand Nama sainsnya ialah *Buceros bicornis*.

## Ciri-ciri
Burung Enggang Papan ialah haiwan yang tergolong dalam golongan benda hidup, alam : haiwan,
filum : kordata, sub-filum : bertulang belakang (vertebrata), kelas : burung. Burung Enggang Papan ialah haiwan berdarah panas, mempunyai sayap dan tubuh yang diselubungi bulu pelepah. Paruh Burung Enggang Papan tidak bergigi.

## Makanan

## Pembiakan
Burung Enggang Papan membiak dengan bertelur. Telur Burung Enggang Papan bercangkerang keras.

## Rujukan


## Pautan luar
* http://images.google.com/images?svnum=10&hl=en&lr=&q=%22Buceros+bicornis%22